hu en en hu sk hu hu hu hu de en sk hu hu hu hu de hu hu hu hu pt hu hu de hu hu hu hu hu hu hu en hu hu hu hu en hu hu hu hu hu hu de hu hu uk hu hu en hu hu en sk hu en sk hu hu fr hu
Lassan kezdhetünk elbúcsúzni a svédasztaloktól - Hamu és Gyémánt
svédasztal koronavírus étterem pampa steakhouse járvány falatok
Mondjunk búcsút a svédasztalos éttermeknek
Viszlát közös tavaszi tekercsek és rántott húsok?
Nem biztos, hogy a védőplexi és a közös kanál a vendégek álma egy étteremben, még a COVID-19 lecsengése után sem – már ha egyszer lecseng. Minden más óvintézkedés mellett szinte az összes országban szigorítottak az élelmiszerbiztonsági előírásokon is, így a klasszikus svédasztalos éttermek komoly kihívások elé néznek.
A CBC cikkéből kiderül, hogy éttermi menedzserek is azt gondolják, ha valaha véget is ér a járvány, a szorongás megmarad az emberekben, így továbbra sem fogyasztanának majd örömmel közös büféasztalokról. Hiába nyitottak újra a vendéglátóhelyek, érezhetően kevesebben járnak a svédasztalos éttermekbe. Többen egész vállalkozásukat alakították át, és hagytak fel az önkiszolgáló üzleti modellel. Mások nem voltak ennyire szerencsés helyzetben.
„Néhányan az idei év után örökre lehúzhatják a rolót"
– mondta Oscar Lopez, az egyik népszerű kanadai steakhouse-franchise alapítója.
„Rengeteget gondolkozunk ezen. A svédasztalos étkeztetés nagy szelet a vendéglátóiparban, a vendégek viszont talán sosem engedik el a mostani negatív érzéseiket ezzel kapcsolatban"
Lopezék végül arra a döntésre jutottak, hogy éttermeikbe úgy próbálják visszacsábítani a vendégeket, hogy asztalaikat kétméteres távolságra helyezik el egymástól, külön pincérek szolgálják fel a svédasztalról az ételeket, valamint 50 százalékkal csökkentetik az éttermeik befogadóképességét. Sokan tértek át erre a szolgáltatásra, de a svédasztal fogalmához ennek már nincs túl sok köze.
"Üresnek és szomorúnak tűnik a hely. Nagyon sokat veszítettünk az éttermek hangulatából"
Nem csak az amerikaiak óvakodnak a svédasztaltól, a japán közmédia saját kísérletet csinált, ami szemlélteti, hogy milyen gyorsan terjednek a vírusok és a baktériumok egy svédasztalos étkezés során. A vírust UV-festés helyettesítette: a „vírusgazda" a tenyerébe köhögve kezdte meg a tányérja megpakolását, majd félórával később felkapcsolták az UV-fényt, és a jelenlévők közül szinte mindenkinek a kezén (sokaknak még az arcán is) volt festék. A kísérlet azt is megmutatta, hogy a sokak kezében megforduló szedők, kacsók, merőkanalak terjesztették a vírust, így ezek cseréje, tisztítása segíthet a terjedés fékezésében.
svédasztal koronavírus étterem pampa steakhouse járvány falatok
Related Articles From Your Site
Kreatív éttermi megoldások koronavírus idején - Hamu és Gyémánt ›
Egy könnyű erőleves tokhal-gombóccal - Hamu és Gyémánt ›
A világ 7 legkirályabb víz alatti étterme - Hamu és Gyémánt ›
Íme a legfinomabb beach food a Balatonnál! - Hamu és Gyémánt ›
Michelin-csillagos séfe van az átalakuló tatai Platánnak - Hamu és ... ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
6 udvariasnak tűnő, de valójában kellemetlen szokás a baráti vacsoraesteken
Szakértők szerint ezt a 4 dolgot kell betartanunk az igazi megtalálásához
Erzsébet királynő ezt a titkos jelet használta, ha távozni akart valahonnan